Translate the text from Welsh to English.



 
Ar 17 Rhagfyr 2012, cyhoeddodd Estyn ei adroddiad am yr ailarolygiad a gynhaliodd ar Wasanaethau Addysg Sir Benfro. Ar yr un diwrnod, cyhoeddodd Archwilydd Cyffredinol Cymru ei adroddiad ar yr arolygiad arbennig a gynhaliwyd ganddo ar weithredu trefniadau diogelu yng Nghyngor Sir Penfro (yr Awdurdod). Bryd hynny, gwnaethom ymrwymiad i hysbysu Aelodau’r Cynulliad am y camau y byddem yn eu cymryd ar ôl i ni ystyried y ddau adroddiad. Rydym hefyd wedi cael cyngor gan Fwrdd Gweinidogol Sir Benfro ac wedi ystyried cynllun gweithredu drafft Sir Benfro, a luniwyd mewn ymateb i arolygiad Estyn.

Daeth Bwrdd Gweinidogol Sir Benfro i'r casgliad bod arwyddion o gynnydd yn dechrau dod i'r amlwg o ran trefniadau diogelu ym maes addysg. Fodd bynnag, roedd llawer iawn eto i'w wneud. Gwnaed newidiadau sylweddol ar lefel uwch yn yr Awdurdod, a hynny ar lefel swyddogion ac o fewn y Weithrediaeth.  

Mae'r newidiadau ar y lefel uwch yn gamau cadarnhaol ac mae Bwrdd Gweinidogol Sir Benfro o'r farn bod plant Sir Benfro yn fwy diogel heddiw nag yn y gorffennol. Er hynny, ni fydd y gwendidau systemig yn niwylliant ac arferion gwaith yr Awdurdod yn newid dros nos, ac ni fydd penodiadau newydd yn ddigon i fynd i'r afael â hwy ychwaith. Yn wir, mae perygl bod newid personél yn y fath fodd wedi cael ei ystyried yn ddigon ynddo'i hun, gan ddisodli'r angen i ddiwygio dros y tymor hwy.

Mae'r problemau yn yr Awdurdod, fel y'u hamlinellir yn y ddau adroddiad, yn ehangach o lawer na'r materion diogelu y penodwyd Bwrdd Gweinidogol Sir Benfro i fynd i'r afael â hwy. Canfu Estyn fod y rheolaeth a'r arweinyddiaeth mewn addysg yn anfoddhaol, nad aed ati'n ddigon cyflym i roi newid ar waith, ac na wnaed digon i sicrhau bod gwelliannau o ran diogelu yn dod yn rhan annatod o waith yr Awdurdod ac yn cael eu cynnal wedyn.  At hynny, roedd yr Archwilydd Cyffredinol o'r farn bod trefniadau craffu ac atebolrwydd yn wan yn y Cyngor ac nad oedd yr aelodau'n herio penderfyniadau yn ddigonol nac yn cynnig arweinyddiaeth.

Rydym yn derbyn y bu rhai gwelliannau o ran trefniadau diogelu, a byddwn yn parhau i fonitro cynnydd yn hyn o beth ac yn rhoi'r wybodaeth ddiweddaraf i'r Dirprwy Weinidog Plant a Gwasanaethau Cymdeithasol.  Ymddengys fod yr Awdurdod bellach yn cydnabod bod yn rhaid iddo gyflwyno newidiadau, ac rydym yn obeithiol y byddwn, o'r diwedd, yn dechrau gweld newid llwyr yn y diwylliant a arweiniodd at y methiannau a ddisgrifiwyd yn amryfal adroddiadau'r arolygiaethau yn ystod y deunaw mis diwethaf. Mae hi dal yn ddyddiau cynnar iawn, fodd bynnag, ac nid ydym o'r farn bod y newidiadau diweddar yn ddigon i fynd i'r afael â'r problemau lu sy'n wynebu'r Awdurdod, ac nid ydym yn ffyddiog ychwaith y bydd yr Awdurdod ei hun yn cymryd digon o gamau pellach. O'r herwydd, rydym wedi penderfynu ymateb mewn ffordd gydgysylltiedig ar draws ein hadrannau er mwyn mynd i'r afael â'r pryderon sy'n parhau.

Rydym wedi ymgynghori â'r Awdurdod a rhanddeiliaid allweddol ynglŷn â chynnig rhagor o gefnogaeth, a fydd yn parhau, i ystyried newidiadau manteisiol sydd wedi'u gwneud eisoes i'r swyddogaeth graffu a, lle bo'n briodol, i sicrhau bod y newidiadau hynny yn dod yn rhan annatod o waith yr Awdurdod ac yn cael eu cynnal wedyn. Rydym hefyd wedi ymgynghori â'r Awdurdod ynghylch adolygu ei gyfansoddiad er mwyn sicrhau bod ei brosesau gwneud penderfyniadau yn llwyr gefnogol i’r gwelliannau i’r modd y caiff gwasanaethau cyhoeddus eu cyflenwi.  

Rydym hefyd wedi ystyried amryfal opsiynau ar gyfer mynd i'r afael â'r methiannau o ran safonau addysgol, gan sicrhau ar yr un pryd bod yr Awdurdod yn mynd ati i wneud yn siŵr bod y gwelliannau a wnaed o ran diogelu yn dod y rhan annatod o'i waith. Byddwn yn cefnogi'r Awdurdod i feithrin capasiti drwy ganiatáu iddo barhau i arfer swyddogaethau addysg o dan arweiniad a goruchwyliaeth Llywodraeth Cymru. Rydym yn cynnig, gan hynny, sefydlu Bwrdd Adfer i gefnogi'r Awdurdod a'i herio wrth iddo fynd i'r afael ag argymhellion Estyn. Bydd yn gweithredu'n uniongyrchol ar ran Llywodraeth Cymru, ac yn adrodd i un o swyddogion Llywodraeth Cymru.  Bydd uwch\-reolwyr yr Awdurdod ac aelodau etholedig yn dod i'r cyfarfodydd er mwyn rhoi'r wybodaeth ddiweddaraf i'r bwrdd ac i sicrhau tryloywder ac atebolrwydd. Roedd gan Fwrdd Gweinidogol Sir Benfro gylch gorchwyl penodol iawn, sef canolbwyntio ar drefniadau diogelu ym maes addysg. Ar y llaw arall, bydd gan y Bwrdd Adfer gwmpas gwaith ehangach o lawer. Bydd yn edrych ar wasanaeth addysg y Sir yn ei gyfanrwydd ac ar yr adolygiad ehangach o'r Cyfansoddiad a'r swyddogaeth graffu, gan sicrhau hefyd fod yr Awdurdod yn parhau i wneud cynnydd o ran ei drefniadau diogelu.

Bydd yr Awdurdod o dan gyfarwyddyd i gydweithredu'n llawn â'r Bwrdd Adfer. Mae'r Awdurdod wedi cael cyfarwyddyd drafft i ystyried a darparu adborth. Wedi i'r broses briodol hon gael ei dilyn, caiff y Cyfarwyddyd ei osod yn ffurfiol. Bydd disgwyl i'r Awdurdod gydymffurfio’n llawn ag unrhyw gyngor y bydd y Bwrdd yn ei ystyried yn angenrheidiol er mwyn sicrhau bod yr Awdurdod yn bodloni ei ddyletswyddau statudol o ran cyflawni ei swyddogaethau addysgol, gan gynnwys diogelu a gwella atebolrwydd democrataidd. Bydd yr Awdurdod dan gyfarwyddyd i gydymffurfio ag unrhyw gyfarwyddiadau rhesymol a roddir gan gadeirydd y Bwrdd ac a fydd, ym marn y cadeirydd, yn angenrheidiol er mwyn sicrhau bod yr Awdurdod yn ymgymryd mewn modd digonol â'i swyddogaethau addysg.

Rydym yn bendant o'r farn bod yn rhaid i'r Awdurdod gadw'r cyfrifoldeb terfynol am y newidiadau angenrheidiol a datblygu ei allu ei hun.  Bydd y Bwrdd yn cefnogi'r datblygiad hwn, serch hynny bydd yn herio hefyd os na wneir digon o gynnydd, a bydd modd ymyrryd yn ffurfiol os bydd angen. Caiff cyhoeddiad ei wneud ynglŷn ag aelodaeth y Bwrdd Adfer pan fydd y trefniadau terfynol wedi'u pennu.  

Mae Bwrdd Gweinidogol Sir Benfro wedi hyrwyddo newidiadau sylweddol yn Sir Benfro, gan weithio o dan amgylchiadau heriol iawn yn aml.  Mae wedi codi proffil materion diogelu ar draws yr Awdurdod, wedi gweithio'n uniongyrchol gydag ysgolion ac wedi sefydlu gweithgor penaethiaid. At hynny, mae wedi cysylltu ag aelodau etholedig a'u hannog i fynd ati mewn ffordd fwy trwyadl i ddal swyddogion i gyfrif. Ar yr un pryd, wrth ddod ar draws arferion gwael, mae wedi dwyn sylw agored atynt er mwyn sicrhau nad ydynt yn digwydd eto ac er mwyn dod o hyd i atebion cynaliadwy.  

Rydym yn hynod ddiolchgar i aelodau Bwrdd Gweinidogol Sir Benfro am eu gwaith caled a'u hymroddiad. Mae ein gwerthfawrogiad yn ddiffuant o’r gwaith y mae aelodau Bwrdd Gweinidogol Sir Benfro wedi’i wneud gyda’r Awdurdod.

Rydym am gadarnhau unwaith yn rhagor ein bod yn ymrwymedig i feithrin capasiti yma yng Nghymru drwy dargedu buddsoddiad a thrwy sefydlu trefniadau craffu cadarn er mwyn sicrhau bod pob plentyn yng Nghymru yn ddiogel, a'i fod yn cael addysg o'r radd flaenaf. Ar yr un pryd, rydym am roi sicrwydd i'r Aelodau na fydd tanberfformio yn cael ei ganiatáu. Mae'r llwybr yr ydym wedi dewis ei ddilyn gyda'r Awdurdod yn ategu'r ymrwymiad hwnnw.







Translation:


 
Estyn published its report of its re\-inspection of Pembrokeshire’s Education Services on 17 December 2012\.  On the same day, the Auditor General for Wales also published a report of his special inspection of implementation of safeguarding arrangements in Pembrokeshire County Council (the Authority).  At that time, we undertook to inform Assembly Members of the actions we would take once we had considered the two reports.  We have also taken advice from the Pembrokeshire Ministerial Board (PMB) and have considered Pembrokeshire’s draft action plan in response to the Estyn inspection.


The PMB concluded progress was beginning to materialise in terms of safeguarding in education. However, much more remained to be done.  There have been significant changes at senior level in the Authority, both at officer level and within the Executive.  


The changes at senior level are positive steps and the PMB was of the view children in Pembrokeshire are safer today than was previously the case.  However, the systemic weaknesses within the Authority’s culture and working practices will not change overnight, or because of some new appointments. Indeed, there is a risk that making such changes in personnel was viewed as sufficient in itself, displacing the need for longer\-term reform.


The problems in the Authority, as set out in the two reports, go much wider than the safeguarding issues which the PMB was appointed to address. Estyn found management and leadership in education was unsatisfactory, the pace of change had been too slow and not enough had been done to embed and sustain improvements in safeguarding.  In addition, the Auditor General found scrutiny and accountability in the Council were weak and members did not adequately challenge decisions or provide leadership.


We accept there have been some improvements with regard to safeguarding and will continue to monitor progress and keep the Deputy Minister for Children and Social Services informed.  It appears Authority now recognise it must make changes and we are hopeful at last, we will begin to see a transformation in the culture which resulted in the failings described in the various Inspectorates’ reports over the last eighteen months.  However, it is still very early days and we do not believe the recent changes are sufficient to address the many problems the Authority faces, nor can we have confidence that the Authority will take adequate further action on its own.   Therefore, we have decided to formulate a co\-ordinated response across our departments to address these ongoing concerns.


We have consulted with the Authority and key stakeholders regarding offering further and on\-going support to consider, and where appropriate, embed and sustain beneficial changes already made to the scrutiny function and to review the Authority’s constitution to ensure the decision\-making processes of the Authority are fully supportive of improvements in the delivery of public services.    


In addition, we have considered a range of options for addressing the failings in educational standards, whilst ensuring the Authority embeds the improvements it has made in safeguarding.  We will support the Authority to build capacity by allowing it to retain the exercise of education functions under the steer and scrutiny of the Welsh Government.  Therefore, we propose to set up a Recovery Board to support and challenge the Authority as it addresses the Estyn recommendations.  It will be under the direct operation of the Welsh Government and will report to a Welsh Government official.  Senior managers from the Authority and elected members will attend meetings to update the board and to ensure transparency and accountability.  Furthermore, unlike the PMB which had a very specific remit to focus on safeguarding in education, the Recovery Board will have a far wider ranging ambit, covering the whole of the education service in the County and the wider review of the Constitution and the scrutiny function, as well as ensuring progress continues in relation to safeguarding.


The Authority will be under direction to fully co\-operate with the Recovery Board. The Authority has been issued with a draft direction to consider and provide feedback on. Once this due process has been observed, the Direction will be formally put in place.  The Authority will be expected to comply fully with any advice the Board deems necessary to ensure the Authority meets its statutory duties in discharging its educational functions, including safeguarding and improving democratic accountability. The Authority will be under a direction to comply with any reasonable instructions given by the chair of the Board which the chair deems necessary in order to ensure the Authority adequately performs its education functions.


We are firmly of the opinion the Authority must retain ultimate responsibility for the necessary changes and develop its own capabilities.  The Board will support this development, however, it will also challenge inadequate progress and there will be recourse to formal intervention if necessary. An announcement on the recovery board’s membership will be made once the arrangements have been finalised.  


The PMB facilitated significant changes in Pembrokeshire, often working in very challenging circumstances.  They raised the profile of safeguarding throughout the Authority, worked directly with schools and set up a Headteachers working group. They also engaged with elected members and encouraged them to adopt a more rigorous approach to holding officers to account, whilst exposing bad practice wherever found with a view to preventing repetition and achieving sustainable remedies.  


We are extremely grateful to the members of the PMB for their hard work and dedication.  The PMB concluded its work with the Authority with our sincere appreciation.


 


 


 


We wish to reiterate our commitment to build capacity here in Wales using targeted investment and robust scrutiny to ensure that every child in Wales is safe and they receive a first\-class education, whilst reassuring Members that under\-performance will not be tolerated.  The course we have chosen to take with the Authority supports this commitment.